[{"text_idx": "#000001", "text": "Mo\u0308o\u0308dunud laupa\u0308eval pakkis mu perekond end u\u0308hte autosse ja so\u0303itis Paidesse, et vaadata seal Paide teatri lavastust \u201eKaitseala\u201d. Hoolimata po\u0303lvkondade erinevusest, so\u0303itsid ko\u0303ik tagasi rahulolevana."}, {"text_idx": "#000002", "text": "Paide teatrit loob ja juhib kuueliikmeline meeskond, kellest u\u0308ks on noor Raplast pa\u0308rit na\u0308itleja Ursel Tilk. Paide teater on professionaalne teater, mille tuumiku moodustavad 2018. aasta suvel Lavakunstikooli 28. lennu lo\u0303petanud na\u0308itlejad ja lavastaja.\n\u201ePaide on sama kaugel kui Tallinn, ainult parkimisega ei ole probleeme,\u201d u\u0308tles mulle Ursel pa\u0308rast etendust ja seda kinnitas ka mu tol o\u0303htul autoroolis istunud o\u0303de. To\u0303epoolest, miks minna siis teatrisse Tallinna, kui saab minna ka Paidesse.\nPaide teatri lavastus \u201eKaitseala\u201d on ko\u0303ike muud, kui sa oodata oskad. Juba teatrisaali astudes tervitavad na\u0308itlejad sind uksel, mitte pole grimmiruumis mediteerimas ja rolli sisse elamas. Nad ulatavad sulle ka\u0308e ja tutvustavad end nimepidi, millele sa ei saa vastata muu kui samaga. Soovijatele jagavad na\u0308itlejad ka patju ja pleede, et oleks pehmem ja soojem vaadata.\nTeatrilava on sisse seatud suurele Paide teatri lavale, niisamuti istumiskohad, nii et publik on na\u0308itlejatega u\u0308htmoodi laval. U\u0308htviisi oli publik ka etenduse osa, nii et tavapa\u0308rast passiivsust ja anonu\u0308u\u0308msust see etendus justkui ei vo\u0303imalda, ent samas see, kuidas publikut kaasatakse, ei ole agressiivne ega ebameeldiv \u2013 pigem vastupidi. Sa tunned end osana millestki meeldivast ja elavast ja ja\u0308rk-ja\u0308rgult, mida o\u0303htu areneb, tekib ja\u0308rjest tugevam tunne, nagu ko\u0303ik saalis viibijad tunneksid u\u0308ksteist ja oleks u\u0308he kogukonna liikmed. (Pelglikumale vo\u0303ib aga lohutuseks o\u0308elda, et kui la\u0308hed ko\u0303ige viimasesse ritta, siis sinna va\u0308ga na\u0308itlejad ei poe.)\nSo\u0303na \u201ekaitseala\u201d viib mo\u0303tted millelegi, millel on kindlad piirid ja territoorium. Paide teatri lavastus \u201eKaitseala\u201d ma\u0308ngis aga piiridega nii oskuslikult, et neid piire justkui polnudki. Kadus piir na\u0308itleja ja publiku vahel, kadus piir improvisatsiooni ja ettekirjutatud teksti vahel. Kadus piir ka lava, saali ja teatri tagatubade vahel. Ometi on lavastusel oma kindel struktuur ja raamistik ning na\u0308itleja ja\u0308a\u0308b laval na\u0308itlejaks ja publik vaatajaks. Kuidas selline piir ja piiritus korraga vo\u0303imalik on, tuleb ise vaatama minna.\nPaide muusika- ja teatrimaja fuajeest haarasin kaasa lehe, mis selle maja tegemisi kajastab. Seal kirjutavad Paide teatri noored mehed, et tunnevad, et u\u0308ks ta\u0308nase maailma suurimaid probleeme on kogukonnatunde kadumine. \u201eVa\u0308iksemad tihedalt la\u0308bi po\u0303imunud kogukonnad on kadumas, samas ei tunne me end osana aina kasvavast globaalsest kogukonnast. /\u2013/ Hea kunst aitab meil mo\u0303ista, et me oleme koos. Me vastutame koos. Me ro\u0303o\u0303mustame koos. Me kurvastame koos.\u201d\nKo\u0303ike seda see etendus ka pakkus. Ma\u0308ngides teatri ja kogukonna tundega, inimliku la\u0308heduse ja siirusega, tuli eelko\u0303ige sellelt etenduselt kaasa emotsioon ja inimlik tahe kuuluda kogukonda. Vo\u0303ib-olla ei olnud see hoopiski mitte teater, vaid peenelt kombineeritud grupiteraapia. Kui nii, siis soovitaksin seda ravimeetodit ko\u0303igile."}, {"text_idx": "#000003", "text": "Paide teatri na\u0308itleja Ursel Tilk: \u201cKaitseala\u201d u\u0308ritab tuua inimesed kokku u\u0308hte ruumi"}, {"text_idx": "#000005", "text": "U\u0308tlesid selles lavastuses oma sissejuhatavas monoloogis, et ra\u0308a\u0308kisite lavastuse prooviperioodil ideaalsest kogukonnast. Milline see ideaalne kogukond siis olla vo\u0303iks?\nMe jo\u0303udsime oma proovide jooksul mo\u0303istmiseni, et ideaalne kogukond on po\u0303himo\u0303tteliselt utoopia. Ajaloos on proovitud ideaalset kogukonda luua ku\u0308ll ja veel, aga mingi hetk la\u0308heb kogu asi ikka kellegi jaoks viltu. Proovides fantaseerisime ja u\u0308ritasime leida u\u0308hist ideaali, aga igal inimesel on oma ideaalid ja kelle omad siis peale ja\u0308a\u0308vad? U\u0308heks po\u0303hiteemaks oli siiski u\u0308ksteise ma\u0308rkamine ja hindamine. Ka \u201eKaitseala\u201d u\u0308ritab tuua inimesed kokku u\u0308hte ruumi \u2013 iga pa\u0308ev on erinevad inimesed ja erinev etendus."}, {"text_idx": "#000006", "text": "Aga milline on ideaalne teater? Mis on see ideaal, mille poole te oma teatriga pu\u0308u\u0308dlete?\nIdeaalne teater? See ku\u0308simus vo\u0303tab mu ta\u0308itsa so\u0303natuks. Ma ei tea. Mulle tundub u\u0308ha enam, et kuna teatri moodustavad inimesed, kes seal to\u0308o\u0308tavad, peab sellel grupil inimestel olema va\u0308ga selge ja u\u0308hine arusaam suunast, kuhu ollakse teel vo\u0303i miks teatrit tehakse. Eesma\u0308rgiks vo\u0303ib olla rahva lo\u0303bustamine ning kvaliteetse komo\u0308o\u0308dia pakkumine ja see vo\u0303ib toimida briljantselt nii rahvale kui ka etendajatele.\nMa vo\u0303itlen so\u0303naga \u201cideaalne\u201d iga pa\u0308ev. Kui minna sellega kaasa, siis see kisub ambitsioonid nii ko\u0303rgele, et lo\u0303puks see neelab su endasse ja sinna vo\u0303ibki a\u0308ra kaduda, kui keegi uuesti o\u0303lale ei koputa ning maa peale ei kutsu. Me otsime hetkel seda suunda ja u\u0308ritame mo\u0303ista, mis on teatri funktsioon. Ja seda veel va\u0308ikeses linnas nagu Paide. U\u0308helt poolt vo\u0303iks pakkuda publikule ustekomo\u0308o\u0308diat, teisalt sooviks minna seda rada, mis ennast rohkem to\u0303mbab ja selle kaudu anda publikule ka\u0308si ja kutsuda osa saama."}, {"text_idx": "#000008", "text": "Paide teaterPaide teatri lavastus \u201eKaitseala\u201dUrsel Tilk"}]